**Likumprojekta**

**"Grozījums likumā "Par nodokļiem un nodevām""**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts "Grozījums likumā "Par nodokļiem un nodevām"" (turpmāk – projekts) izstrādāts atbilstoši Ministru kabineta 2016.gada 2.augusta sēdē nolemtajam, ka Tieslietu ministrijai nepieciešams saskaņā ar likumprojekta "Par vidēja termiņa budžeta ietvaru 2017., 2018. un 2019.gadam" un likumprojekta "Par valsts budžetu 2017.gadam" sagatavošanas grafiku izstrādāt un iesniegt Ministru kabinetā grozījumus likumā "Par nodokļiem un nodevām", paredzot izslēgt valsts nodevu par zemes ierīcības, zemes kadastrālās uzmērīšanas vai ģeodēzisko darbu sertifikāta izsniegšanu vai sertifikāta darbības termiņa pagarināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekta mērķis ir atteikties no valsts nodevas iekasēšanas par sertifikāta zemes kadastrālās uzmērīšanas, zemes ierīcības un ģeodēzisko darbu veicējam izsniegšanu vai sertifikāta darbības termiņa pagarināšanu, to aizstājot ar sertificēšanas institūcijas maksas pakalpojumu, kura apmēru noteiks Ministru kabineta noteikumi atbilstoši Valsts pārvaldes iekārtas likuma 43.1panta otrajai daļai.  Saskaņā ar likuma "Par nodokļiem un nodevām" 11.panta otrās daļas 59.punktu valsts nodeva ir maksājama par ģeodēzisko, zemes ierīcības vai zemes kadastrālās uzmērīšanas darbu sertifikāta izsniegšanu vai sertifikāta darbības termiņa pagarināšanu.  Nekustamā īpašuma valsts kadastra likuma 29.panta trešā daļa nosaka, ka par zemes kadastrālās uzmērīšanas darbu sertifikāta saņemšanu vai tā darbības termiņa pagarināšanu zemes kadastrālajā uzmērīšanā sertificētā persona maksā valsts nodevu, bet šā panta ceturtajā daļā ir noteikts deleģējums Ministru kabinetam noteikt valsts nodevas likmi un maksāšanas kārtību. Šādas normas iekļautas arī Zemes ierīcības likuma 4.panta trešajā un ceturtajā daļā attiecībā uz zemes ierīcībā sertificētām personām un Ģeotelpiskās informācijas likuma 22.panta trešajā daļā un 23.panta otrajā daļā attiecībā uz ģeodēzisko darbu veikšanā sertificētām personām.  Atbilstoši Ministru kabineta 2010.gada 1.novembra noteikumu Nr.1011 "Personu sertificēšanas un sertificēto personu uzraudzības kārtība ģeodēzijā, zemes ierīcībā un zemes kadastrālajā uzmērīšanā" (turpmāk – Sertificēšanas noteikumi) 58. un 59.punktam par ģeodēzisko, zemes ierīcības vai zemes kadastrālās uzmērīšanas darbu sertifikāta saņemšanu vai sertifikāta darbības termiņa pagarināšanu maksājama valsts nodeva 7,11 *euro* apmērā. Valsts nodevu ieskaita valsts pamatbudžetā. Maksājumu valsts budžetā veic ar tādas maksājumu iestādes starpniecību, kurai ir tiesības sniegt maksājumu pakalpojumus Maksājumu pakalpojumu likuma izpratnē. Valsts nodevas samaksas kontroli jāveic Ministru kabineta pilnvarotajai institūcijai pirms sertifikāta izsniegšanas vai tā darbības termiņa pagarināšanas atbilstoši Sertificēšanas noteikumu 16.punktam un 28.2.apakšpunktam. Nodevas ieviešanas mērķis bija mērniecības, zemes ierīcības un ģeodēzijas tirgus regulēšana. Bet, tā kā sertificēšanas institūcijas nav budžeta iestādes, tās nevar saņemt līdzekļus no valsts budžeta. Saskaņā ar likuma „Par nodokļiem un nodevām" 1.panta 2.punktu "valsts nodeva ir obligāts maksājums valsts budžetā vai šajā likumā noteiktajos gadījumos pašvaldības budžetā par valsts vai pašvaldības institūcijas veicamo darbību, kas izriet no šīs institūcijas funkcijām. **Valsts nodevas mērķis ir personu darbību regulēšana (kontrolēšana, veicināšana, ierobežošana).** Valsts nodevas apmērs nav tiešā veidā saistīts ar institūcijas veiktās darbības izmaksu segšanu". Ministru kabineta 2012.gada 20.martā pieņemtajā informatīvajā ziņojumā "Par valsts nodevu un maksas pakalpojumu nošķiršanu un nodevu sistēmas pilnveidošanu" (prot. Nr.16, 31.§) norādīts, **ka valsts nodeva ir maksājums par valsts un pašvaldības institūcijas veiktu darbību, kas tiešā veidā nav saistīta ar šo darbību izmaksu segšanu,** turklāt valsts nodeva uzskatāma par politikas veidošanas un regulēšanas instrumentu. Atbilstoši Sertificēšanas noteikumiem sertificēšanas institūcija izsniedz sertifikātu, pieņem lēmumu par tā pagarināšanu, plānveidīgi un uz iesnieguma pamata veic sertificēto personu darbības uzraudzību, sagatavo atzinumus par pārkāpumiem sertificēto personu darbībā, pieņem lēmumus par sertifikātu anulēšanu un darbības apturēšanu. Sertificēšanas institūcijai ir tiesības saņemt samaksu par tās sniegtajiem pakalpojumiem, ko sertificēšanas institūcijas arī piemēro, tādējādi sedzot izmaksas par minēto darbību veikšanu.  Ievērojot minēto un to, ka maksājums par sertifikāta saņemšanu, kas ir valsts nodevas objekts, ir tiešā veidā saistīts ar izmaksām tā izsniegšanai, maksājums par sertifikāta izsniegšanu neatbilst valsts nodevas definīcijai.  Atbilstoši Ministru kabineta 2012.gada 20.martā pieņemtajā informatīvajā ziņojumā "Par valsts nodevu un maksas pakalpojumu nošķiršanu un nodevu sistēmas pilnveidošanu" (prot. Nr.16, 31.§) noteiktajiem pamatkritērijiem atbilstības valsts nodevas vai maksas pakalpojuma noteikšanai, valsts nodeva uzskatāma par politikas veidošanas un regulēšanas instrumentu. Savukārt maksas pakalpojums nav saistīts ar politikas mērķu sasniegšanu, tiešā veidā regulējot personas darbību. Šobrīd nav identificējams tāds politikas mērķis, kura sasniegšanai būtu saglabājama valsts nodeva. Tirgus regulēšana pašreizējos apstākļos nenotiek, jo sertifikātu izsniegšana un termiņa pagarināšana, kā arī sertificēto personu uzraudzība ir nodota sertificēšanas institūcijām. Turklāt izsniegto sertifikātu skaits katru gadu ir samazinājies un nav plānots, ka nākotnē sertifikātu varētu vēlēties saņemt tik daudz personas, ka būtu nepieciešama tirgus regulēšana ar valsts nodevas palīdzību.  Savukārt nodevas palielināšanai trūkst pamatojuma, kas būtu saistīts ar kāda politikas mērķa sasniegšanu, turklāt tas palielinātu administratīvo slogu personām. Turpretī šobrīd būtiski ir nodrošināt atbilstošu finansējumu sertificēšanas institūcijām, lai tās varētu nodrošināt tām deleģētā uzdevuma veikšanu atbilstošā kvalitātē, tai skaitā nodrošināt sertificēto personu uzraudzības veikšanu. Ministru kabineta 2012.gada 20.martā pieņemtajā informatīvajā ziņojumā "Par valsts nodevu un maksas pakalpojumu nošķiršanu un nodevu sistēmas pilnveidošanu" (prot. Nr.16, 31.§) jau ir norādīts, ka sertificēšanas institūcijai, kuras pamatdarbība ir ģeodēzijas, zemes ierīcības, uzmērīšanas uzraudzība, ievērojot tās statusu, nav iespējams segt izdevumus valsts nodevas veidā un tā nevar saņemt dotāciju no valsts budžeta vispārējiem ieņēmumiem. Secināms, ka maksājuma par sertifikāta izsniegšanu vai pagarināšanu mērķis ir ar pakalpojuma sniegšanu saistīto izdevumu segšana nevis politikas veidošana vai regulēšana.  Līdz ar to attiecīgi nepieciešams veikt grozījumus likumā "Par nodokļiem un nodevām", Zemes ierīcības likumā, Nekustamā īpašuma valsts kadastra likumā, Ģeotelpiskās informācijas likumā, kā arī Sertificēšanas noteikumos.  Projekts paredz izslēgt normu, ka valsts nodeva ir maksājama par zemes ierīcības darbu sertifikāta, zemes kadastrālās uzmērīšanas darbu sertifikāta un sertifikāta ģeodēzisko darbu veicējam izsniegšanu vai sertifikāta darbības termiņa pagarināšanu.  Saskaņā ar Valsts pārvaldes iekārtas likuma 43.1panta otro daļu valsts pārvaldes uzdevuma ietvaros privātpersonu sniegto pakalpojumu maksas apmēra noteikšanas un apstiprināšanas kārtību, kā arī atbrīvojumus nosaka Ministru kabinets. |
| 3. | Projekta izstrādē iesaistītās institūcijas | Tieslietu ministrija (Valsts zemes dienests). |
| 4. | Cita informācija | Tā kā projekts paredz sabiedrībai labvēlīgāku regulējumu, sabiedrības līdzdalība nav nepieciešama.  Projekta virzība ir steidzama, jo to ir nepieciešams izstrādāt un iesniegt Ministru kabinetā saskaņā ar likumprojekta "Par vidēja termiņa budžeta ietvaru 2017., 2018. un 2019.gadam" un likumprojekta "Par valsts budžetu 2017.gadam" sagatavošanas grafiku. |
|  | | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ģeodēzijā, zemes ierīcībā un zemes kadastrālajā uzmērīšanā sertificētas personas. |
| 2. | Tiesiskā regulējuma ietekme uz tautsaimniecību un administratīvo slogu | Atsakoties no valsts nodevas iekasēšanas, pirms sertifikāta saņemšanas vai sertifikāta darbības termiņa pagarināšanas, sertificētajām personām vairs nebūs jāmaksā valsts nodeva – tiks ietaupīti šo personu finanšu un laika resursi. |
| 3. | Administratīvo izmaksu monetārs novērtējums | Grozījumu rezultātā administratīvā sloga radītās izmaksas samazinās par 2827 *euro* vidēji gadā.  Pieņēmumi:  Paredzēts, ka 45 % no sertifikātiem tiks izsniegti Rīgā, bet 55 % – reģionos.  Vidējie ceļa izdevumi Rīgā (pārvietojoties ar sabiedrisko transportu vai automašīnu un izmanto stāvvietu) 5 *euro*.  Vidējie ceļa izdevumi reģionā (pārvietojoties ar sabiedrisko transportu vai automašīnu un izmanto stāvvietu) 6 *euro*.  Vidējā vienas stundas darba likme Latvijā 2016.gadā (darījumi ar nekustamo īpašumu) – 6,01 *euro*.  Patērētais laiks ceļā, lai iesniegtu maksājuma uzdevumu sertificēšanas institūcijai par valsts nodevas apmaksu – 2 h.  Bankas komisija par maksājumu – 0,30 *euro* (internetbanka) 80 % pieprasījumos, 2 *euro* – 20 % pieprasījumos.  Patērētais laiks maksājumu veikšanai – internetbankā 15 min., filiālē – 1 h.  Valsts nodeva par sertifikāta saņemšanu 7,11 *euro*.  Prognozētais izsniegto sertifikātu skaits vidēji gadā periodā no 2017. līdz 2019.gadam – 102 gab.  Transporta izmaksas 566 *euro* = (sertifikātu skaits 102 gab. x vidējie ceļa izdevumi Rīgā 5 *euro* x 45 % gadījumi) + (sertifikātu skaits 102 gab. x vidējie ceļa izdevumi reģionos 6 *euro* x 55 % gadījumi).  Patērētā laika vidējās izmaksas 1471 *euro* = (patērētais laiks ceļā (2 h) x sertifikātu skaits 102 gab. x 6,01 *euro* stundas izmaksas) + (patērētais laiks maksājumu veikšanai (internetbankā: 15 min jeb 0,25 h x sertifikātu skaits 102 gab. x 80 % gadījumi x 6,01 *euro* stundas izmaksas) + (filiālē: 1 h x sertifikātu skaits 102 gab. x 20 % gadījumi x 6,01 *euro* stundas izmaksas).   |  |  |  |  |  |  |  | | --- | --- | --- | --- | --- | --- | --- | | Vidēji gadā plānotais izsniegto sertifikātu skaits | Valsts nodeva *euro* | Transporta izmaksas *euro* | Bankas maksājumu izmaksas *euro* | Patērētā laika vidējās izmaksas *euro* | Vidējās vienas valsts nodevas administratīvā sloga izmaksas *euro* | Kopējās administratīvā sloga radītās izmaksas *euro* | | 102 | 725 | 566 | 65 | 1471 | 27,72 | **2827** | |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ņemot vērā to, ka ieņēmumi no valsts nodevas par sertifikāta zemes kadastrālās uzmērīšanas, zemes ierīcības un ģeodēzisko darbu veicējam izsniegšanu vai sertifikāta darbības termiņa pagarināšanu ir nebūtiski (valsts nodevas apmērs ir 7,11 *euro* un izsniegto vai pagarināto sertifikātu skaits pēdējo trīs gadu laikā ir samazinājies) un to izpilde ir atkarīga no mainīgiem prognozi ietekmējošiem faktoriem, ieņēmumi no šīs valsts nodevas valsts budžetā netiek plānoti. Piemēram, 2015.gadā tika izsniegti tikai 28 sertifikāti un iekasēta valsts nodeva 199 *euro* apmērā.  **Izsniegto sertifikātu skaits zemes ierīcībā, zemes kadastrālajā uzmērīšanā un ģeodēzijā laika periodā no 2010. līdz 2015.gadam**   |  |  |  |  |  |  |  | | --- | --- | --- | --- | --- | --- | --- | | **Sertifikāta veids** | **Kopā abos sertificēšanas centros** | | | | | | | **2010.** | **2011.** | **2012.** | **2013.** | **2014.** | **2015.** | | Zemes ierīcībā | 91 | 37 | 5 | 10 | 16 | 7 | | Zemes kadastrālajā uzmērīšanā | 143 | 60 | 16 | 25 | 34 | 6 | | Ģeodēzijā | 21 | 224 | 36 | 30 | 41 | 15 | | **KOPĀ** | **255** | **321** | **57** | **65** | **91** | **28** | | Valsts nodevas apmērs *euro* | **7,11** | | | | | | | **Ieņēmumi no valsts nodevas *euro*** | **1813** | **2282** | **405** | **462** | **647** | **199** |   Ietekme uz valsts budžetu pēc valsts nodevas likvidēšanas turpmākajos gados ir nebūtiska. Balstoties uz abu sertifikācijas centru publicēto informāciju par izsniegto sertifikātu derīguma termiņiem un pieņēmumu, ka visas sertificētās personas, kurām beidzas sertifikāta derīguma termiņš, veiks atkārtotu sertifikāciju, kā arī to, ka katru gadu vidēji 20 personas veiks pirmreizējo sertifikāciju, negūtie ieņēmumi valsts budžetā turpmākajos gados varētu būt vidēji 725 *euro* katru gadu (vidējais sertificējamo personu skaits 102 x 7,11 *euro*). | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešami grozījumi Zemes ierīcības likumā, Nekustamā īpašuma valsts kadastra likumā, Ģeotelpiskās informācijas likumā, kā arī Sertificēšanas noteikumos, atsakoties no valsts nodevas iekasēšanas par sertifikāta zemes kadastrālās uzmērīšanas, zemes ierīcības un ģeodēzisko darbu veicējam izsniegšanu vai sertifikāta darbības termiņa pagarināšanu, to aizstājot ar sertificēšanas institūcijas maksas pakalpojumu, kura apmēru noteiks Ministru kabineta noteikumi atbilstoši Valsts pārvaldes iekārtas likuma 43.1panta otrajai daļai.  Grozījumus minētajos likumos nepieciešams virzīt budžetu pavadošo likumprojektu (budžeta likumprojektu paketes) ietvaros. Grozījumi Sertificēšanas noteikumos tiks virzīti pēc grozījumu minētajos likumos pieņemšanas. |
| 2. | Atbildīgā institūcija | Tieslietu ministrija (Valsts zemes dienests). |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar* |

|  |
| --- |
| **VI. Sabiedrības līdzdalība un komunikācijas aktivitātes** |
| *Projekts šo jomu neskar* |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas, un esošās institūcijas netiks likvidētas. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

05.09.2016. 14:26

1988

I.Gedroviča-Juraga

67038689, Inga.Gedrovica-Juraga@vzd.gov.lv